**REZULTATI PODUZETNIKA SA SJEDIŠTEM U VUKOVARU U RAZDOBLJU**

**OD 2012. DO 2016. GODINE**

Analiza poslovanja poduzetnika sa sjedištem u Vukovaru, u razdoblju od 2012. do 2016. godine[[1]](#footnote-1), pokazala je da je u 2016. godini bilo najviše poduzetnika u tom gradu, njih 454, što je 20,1 % više u odnosu na početnu promatranu godinu, 2012. Najviše zaposlenih (4803 radnika) bilo je u 2012. godini, što je više za 10,9 % ili 474 radnika u usporedbi sa 2016. godinom. Najviše zaposlenih (4803 radnika) bilo je u 2012. godini, što je više za 10,9 % ili 474 radnika u usporedbi sa 2016. godinom. [BOROVO d.d.](https://www.transparentno.hr/pregled/73002202488/b72f45322ea0fb0c80e4cfdbab1fbfe880d0ca25a8309f01ca36462dc53f0cc0a1199740ec12439389600db534c9896d5e7907e4f887d023ca1af82c04025dd6), veliki poduzetnik u prerađivačkoj industriji (proizvodnja obuće), prvi je prema broju zaposlenih u 2016. godini sa 663 radnika. Iako je ostvarilo 110,1 milijun kuna ukupnih prihoda, [BOROVO d.d.](https://www.transparentno.hr/pregled/73002202488/b72f45322ea0fb0c80e4cfdbab1fbfe880d0ca25a8309f01ca36462dc53f0cc0a1199740ec12439389600db534c9896d5e7907e4f887d023ca1af82c04025dd6) poslovnu je godinu završilo s negativnim rezultatom, odnosno sa 17,6 milijuna kuna gubitka razdoblja.

**Grafikon 1. Prikaz konsolidiranog financijskog rezultata – neto dobiti/gubitka poduzetnika sa sjedištem u Vukovaru, u razdoblju 2012. – 2016. godine**  (iznosi u tisućama kuna)



*Izvor: Fina, Registar godišnjih financijskih izvještaja, obrada izvornih podataka tekuće godine za 2012. – 2016. godinu*

Kroz razdoblje od pet godina poduzetnici sa sjedištem u Vukovaru poslovali su pozitivno te iskazivali pozitivan financijski rezultat (neto dobit), u svim promatranim godinama osim u prvoj, 2012. godini, kada su iskazali neto gubitak u iznosu od 237,3 milijuna kuna (tablica 1. i grafikon 1.). Najmanja dobit ostvarena je 2013. godine, kada je iznosila 25,3 milijuna kuna. Na kraju promatranog razdoblja, u 2016. godini iskazana je najveća neto dobit, u iznosu od 402,3 milijuna kuna.

**Tablica 1. Broj poduzetnika, broj zaposlenih te osnovni rezultati poslovanja poduzetnika grada Vukovara u razdoblju 2012. - 2016. godine** (iznosi u tisućama kuna, plaće u kunama)

|  |  |  |  |  |  |
| --- | --- | --- | --- | --- | --- |
| **Opis** | **2012.** | **2013.** | **2014.** | **2015.** | **2016.** |
| Broj poduzetnika | 378 | 390 | 408 | 435 | 454 |
| Broj zaposlenih | 4.803 | 4.351 | 4.101 | 4.338 | 4.329 |
| Ukupni prihodi | 2.716.102 | 3.032.190 | 5.197.028 | 6.063.724 | 5.334.832 |
| Ukupni rashodi | 2.946.710 | 2.990.193 | 5.064.512 | 5.730.323 | 4.868.838 |
| Dobit razdoblja | 98.696 | 158.646 | 254.170 | 373.578 | 483.238 |
| Gubitak razdoblja | 336.015 | 133.319 | 147.399 | 101.307 | 80.937 |
| **Neto dobit/gubitak** | **-237.319** | **25.326** | **106.771** | **272.271** | **402.300** |
| Investicije u novu dugotrajnu imovinu[[2]](#footnote-2) | 180.742 | 148.273 | 40.731 | 66.935 | 159.546 |
| Prosječne mjesečne neto plaće po zaposlenom | 3.607 | 3.400 | 3.766 | 3.749 | 3.757 |

*Izvor: Fina, Registar godišnjih financijskih izvještaja, obrada GFI-a za 2012. – 2016. godinu*

Prema rezultatima koje su poduzetnici sa sjedištem u gradu Vukovaru iskazali u godišnjim financijskim izvještajima evidentiranim u Registru godišnjih financijskih izvještaja, u razdoblju od 2012. do 2016. godine, najveći ukupan prihod ostvaren je u 2015. godini i iznosio je 6,1 milijardu kuna, odnosno 13,7 % više u usporedbi s 2016. godinom. Najveći ukupni rashodi također su ostvareni 2015. godine.

Dinamika investicija u novu dugotrajnu imovinu, prema prezentiranim podacima i s obzirom na početno promatranu godinu koja je ujedno i godina s najvećim iznosom investicija, bilježi pad u razdoblju 2013. - 2015. godine, da bi u 2016. godini zabilježila značajan rast, za 92,6 milijuna kuna ili 138,4 % u odnosu na 2015. godinu. Na prvom mjestu rang liste prema iznosu investicija u novu dugotrajnu imovinu, 2012. i 2016. godine, bilo je društvo [VODOVOD GRADA VUKOVARA d.o.o.](https://www.transparentno.hr/pregled/95863787953/5c6ec1b74b7dd24625764513bd2e2b095b640a69dbfae0b7fff406d4201c1a7142a5862b6fc48297b85d28ce64524c7bdffc5e3651b450f0adf1f14444d0c1a1) s ostvarenih 59,6 milijuna kuna u 2012. i 124,6 milijuna kuna investicija u 2016. godini. Društva [VUPIK d.d.](https://www.transparentno.hr/pregled/06849543412/796244e348f52f693267f7b441fd22e84af5e1febc71ede499870cd7c58f5eef5d2f76ccce8dbd557efaa024e381dfbe7b478a74b47a2a474f54e4dfde5f841e) i [AUTOPRAONICE SLAVONIJA d.o.o.](https://www.transparentno.hr/pregled/26869300981/5f1dfdc021fd5e027efb8ae73eb2e3ee1e40fdc39572d04844d2ee1836f7860f71839bcbc4967733f550c6d611fd06263b7f72e6679b92abb52dd1ff078da57a) također su 2012. godine doprinijele sveukupnom iznosu investicija sa svojih ukupno ostvarenih 62,5 milijuna kuna.

Od 454 poduzetnika sa sjedištem u Vukovaru, po ostvarenoj dobiti u 2016. godini izdvaja se srednje veliki poduzetnik [ENERGIA NATURALIS d.o.o.](https://www.transparentno.hr/pregled/65900776536/e5a946bf7cfce1e747bea6a493c586465eb7c23a930af46140188e50c0ad8b14628f568d62b6751607284500c070a2b514863d779f0193b0cf660ffcb5c36851), čija je pretežita djelatnost 35.11 Proizvodnja električne energije. Sa 12 zaposlenih društvo je ostvarilo 223,5 milijuna kuna prihoda i dobit razdoblja od 209,4 milijuna kuna.

Najviša prosječna mjesečna plaća obračunata je u 2014. godini i iznosila je 3.766 kuna ili 366 kuna više s obzirom na prosječnu plaću obračunatu u 2013. godini koja je bila najniža u promatranom periodu, ali i 9 kuna više u odnosu na prosječnu plaću obračunatu u 2016. godini.

Kroz razdoblje od 2012. do 2016. godine, [PRVO PLINARSKO DRUŠTVO d.o.o.](https://www.transparentno.hr/pregled/58292277611/97b3ea6a3edf473c86b6559c291f08125e371034750429454e040b291507699cdb95f635429eb6f60c4c35eaad1f597d92d89da10b7a403af0a61b3ddcb3182d) posluje s dobiti uz ostvarenje značajnih prihoda. U odnosu na prvu promatranu godinu (2012.), prihod ovog poduzetnika je u 2016. godini veći za 11 puta (1129 %). Broj zaposlenih varira, dok prihodi i dobit razdoblja u pravilu rastu, s iznimkom2016. godine kada je ostvaren manji prihod u odnosu na 2015. godinu, kao i manja dobit razdoblja u odnosu na prethodno poslovno razdoblje (tablica 2.).

**Tablica 2. Veliko društvo** [**PRVO PLINARSKO DRUŠTVO d.o.o.**](https://www.transparentno.hr/pregled/58292277611/97b3ea6a3edf473c86b6559c291f08125e371034750429454e040b291507699cdb95f635429eb6f60c4c35eaad1f597d92d89da10b7a403af0a61b3ddcb3182d) **– broj zaposlenih, ukupan prihod i neto dobit/gubitak u razdoblju od 2012. do 2016. godine** (iznosi u kunama)

|  |  |  |  |  |  |
| --- | --- | --- | --- | --- | --- |
| **God.** | **NKD 2007.** | **Opis pretežite djelatnosti** | **Zaposleni** | **Prihod** | **Neto dobit/gubitak** |
| 2012. | 35.23 | Trgovina plinom distribucijskom mrežom | 32 | 292.539.426 | 17.296.607 |
| 2013. | 35.23 | Trgovina plinom distribucijskom mrežom | 40 | 910.159.132 | 67.600.764 |
| 2014. | 35.23 | Trgovina plinom distribucijskom mrežom | 51 | 2.884.135.578 | 128.718.121 |
| 2015. | 35.23 | Trgovina plinom distribucijskom mrežom | 15 | 3.752.368.234 | 206.505.416 |
| 2016. | 35.22 | Distribucija plinovitih goriva distribucijskom mrežom | 10 | 3.302.722.249 | 179.872.944 |

*Izvor: Fina, Registar godišnjih financijskih izvještaja*

*Više o rezultatima poslovanja poduzetnika po područjima djelatnosti i po drugim kriterijima, prezentirano je u* [*standardnim analizama*](http://www.fina.hr/Default.aspx?sec=1279) *rezultata poslovanja poduzetnika RH, po županijama i po gradovima i općinama u 2015. godini.*

*Pojedinačni podaci o rezultatima poslovanja poduzetnika dostupni su besplatno na* [*RGFI – javna objava*](http://rgfi.fina.hr/JavnaObjava-web/jsp/prijavaKorisnika.jsp) *i na* [*Transparentno.hr*](https://www.transparentno.hr/)*, a agregirani i pojedinačni podaci dostupni su uz naknadu na servisu* [*info.BIZ*](http://www.fina.hr/Default.aspx?art=8958&sec=1275)

*Informacija o tome je li poslovni subjekt u blokadi ili ne, dostupna je korištenjem usluge* [*FINA InfoBlokade*](http://www.fina.hr/Default.aspx?sec=1538) *slanjem SMS poruke na broj 818058, te korištenjem* [*WEB aplikacije JRR*](https://jrr.fina.hr/) *tj. uvidom u podatke o računima i statusu blokade poslovnih subjekata, koji se ažuriraju u* [*Jedinstvenom registru računa*](http://www.fina.hr/Default.aspx?sec=972) *kojega u skladu sa zakonskim propisima, od 2002. godine, vodi Financijska agencija.*

|  |  |  |
| --- | --- | --- |
| Fina info šasija_210x270.jpg |  | **smsBlokade_210x270.jpg** |

1. Serija podataka u tekstu za sve prezentirana je iz godišnjeg financijskog izvještaja (GFI) za odnosnu godinu: 2012., 2013., 2014., 2015. i 2016. iz kolone tekuće godine. [↑](#footnote-ref-1)
2. AOP 291 iz starog obrasca GFI-a - "Investicije u novu dugotrajnu imovinu", istovjetan je AOP-u 284 - "Bruto investicije samo u novu dugotrajnu imovinu" u novom obrascu GFI-a 2016. [↑](#footnote-ref-2)